高桂 (萬曆進士)

高桂（），字崇芳，号鳳翥，山東萊州府濰縣人，軍籍，明朝政治人物。

 生平 
萬曆四年（1576年）丙子科山東鄉試第三十一名，萬曆五年（1577年）丁丑科會試第一百九十六名，登三甲第一百六十二名進士。有气节，双目如电，十行俱下。授扬州府泰兴县知县，擢升礼部主事，升主客司郎中。时科场大坏，关节通神，桂上疏劾其弊，请覆试，忤柄臣意被謫《明神宗實錄》：万历十七年正月，礼部主客司郎中高桂言万历十六年顺天乡试，蒙旨以右庶子黄洪宪等往，其中式举人第四名郑国望藁止五篇；第十五名李鸿股中有一囡字，询之吴人土音以生女为囡，孟义书经结尾文义难通；第二十三名屠大壮大率不通；他若二十一名茅一桂、二十二名潘之惺、二十八名任家相、三十二名李鼎、七十名张毓塘，即字句之疵不必过求，然亦啧有烦言。且朱卷遗匿，辨验无自，不知本房作何评论，主考曾否商订。主事于孔兼业已批送，该科科臣竟无言以摘发之，职业云何。方今会试之期，多士云集，若不大加惩创，何以新观听。伏乞敕下九卿，会同科道官将顺天府取中试卷逐一简阅，要见原卷见在多少，有无情弊，据实上请，以候处分。其有迹涉可疑，及文理纰缪者，通行议处，明著为例，以严将来之防。自故相之子先后并进，一时大臣之子遂无有见信于天下者。今辅臣王锡爵之子素号多才，岂其不能致身青云之上，而人之疑信相半，亦乞并将榜首王衡与茅一桂等一同覆试，庶大臣之心迹益明矣。得旨：草藁不全，事在外帘，朱卷混失，事在场后。字句讹疵，或一时造次，有无弊端，该部科一并查明来说，不必覆试。自后科场照旧规严加防范，毋滋纷纷议论，有伤国体。大学士申时行、王锡爵以高桂论科场事，词连锡爵子衡、时行婿李鸿，各上疏自明，且求放归。 上俱慰留之。总督蓟辽右都御史张国彦以其孙张毓塘为高桂指摘，上疏奏辩，疑桂与其子我续同官有却，故波及之，因自求罢，请覆试毓塘。有旨如前，而留国彦。万历十七年二月，礼部会同都察院及科道等官覆试举人王衡等。是日尚书朱赓以疾未出，右侍郎田一俊擢自祭酒，以八人皆国子生，引嫌不与。左侍郎于慎行、都御史吴时来、副都御史詹仰庇、都给事中陈与郊等、御史姜璧等同试，试毕阅卷，慎行次序分二等，王衡等七人平通，屠大壮一人亦通，疏入。得旨：文理俱通，都准会试。次日慎行同礼科上疏言诸生覆试无甚相悬，中式未必有弊，字句虽有疵讹，然瑕瑜不掩。郑国望稿止全文五篇，其第四篇、第七篇止一二行，弥封员役殊为怠玩，似与本生无干，欲将弥封官罚治。得旨免罚，而以高桂轻率论奏，夺两月俸。。寻起，仕至貴州副使，祀乡贤。

 家族 
曾祖高景，曾任壽官；祖父高明，曾任府通判；父高如愚，曾任監生。母石氏。重庆下。

参考文献

Category:高姓
Category:明朝禮部主事
Category:明朝禮部郎中
Category:明朝貴州按察司副使
Category:明朝泰兴县知县
Category:濰縣人